b'\n_START_ARTICLE_\nTurkey\n_START_SECTION_\nEtimolohiya\n_START_PARAGRAPH_\nAng pangalan ng Turkey sa Wikang Turko,T\xc3\xbcrkiye, ay maaaring hatiin sa dalawang salita: T\xc3\xbcrk, na ang ibig sabihin ay "malakas" sa Matandang Turko at kadalasang nagsasabi sa mga naninirahan sa Turkey o kasapi ng mga Turko ._NEWLINE_Sa wikang Tagalog, ang pangalang Turkey ay hiram mula sa salitang Espanyol na Turqu\xc3\xada.\n_START_SECTION_\nLumang Anatolya\n_START_PARAGRAPH_\nAng mga tao ay mas matagal na tumitira sa Anatolia (ang bahagi ng Turkey na nasa Asya na tinatawag din na Asia Minor) kumpara sa ibang lugar sa mundo, maliban sa Aprika._NEWLINE_Ang unang pangunahing imperyo sa lugar na ito ay ang mga Hittite (mula sa ika-18 dantaon hanggang sa ika-13 dantaon BC). Ang mga Hittites, na nagsalita ng mga wikang Indo-Europeo, ay bumuo ng isang mataas na kultura sa Gitnang Anatolya. Nasira ang kanilang kaharian noong ika-7 dantaon BC at ang mga sumunod na estaso ay ang Lydia, Caria, at Lycia._NEWLINE_Mula 1950 BCE, ang mga Griyego at Assyriano ay tumira sa iba\'t ibang bahagi ng timog silangang Turkey. Ang kabisera ng Assyria ay tinawag na Tushhan (900-600 BCE). Namahala ang mga Assyrians sa timog silangang Turkey hanggang sa masakop ng Babylonia sa taong 612 BC. Naging tahanan ang Anatolia sa iba\'t ibang mga kaharian tulad ng Imperyong Achaemenid, mga kahariang Hellenistiko, Imperyong Romano, Silangang Imperyong Romano, Imperyong Seljuk at ang Imperyong Monggol.'